Μαρία Σολωμού

Η Μαρία Σολωμού (Αθήνα, 1 Οκτωβρίου 1974) είναι Ελληνίδα ηθοποιός. Έγινε πιο γνωστή για τους ρόλους της στις τηλεοπτικές σειρές του MEGA, Απόσταση αναπνοής (2003-2004) και Singles (2005-2008).

 Βιογραφία 
Σπούδασε οικονομικά στο Αμερικανικό Κολλέγιο Ελλάδος «Deree». Εργάστηκε για μικρό χρονικό διάστημα ως αεροσυνοδός ενώ στη συνέχεια σπούδασε στη Δραματική Σχολή «Ίασμος» του Βασίλη Διαμαντόπουλου.

Θεατρικά έχει παίξει σε πάρα πολλές παραστάσεις, όπως μεταξύ άλλων οι «Η Μύριελ παντρεύεται» (1999, σκην. Νίκου Καραγεώργου) στο Studio Υπό το Μηδέν – Ανοιχτό Θέατρο, «Bachelor Party» (2000-01, σκην. Νίκου Καραγεώργου) στο Θέατρο Χυτήριο, «Ένα Καινούριο Κόκκινο» (2001-02, σκην. Κων/νου Αρβανιτάκη) στο Θέατρο Πόρτα, «Έτσι Είναι;» (2003, σκην. Νίκου Καραγεώργου) στο Θέατρο Altera Pars, «Ευαίσθητη Ισορροπία» (2003-05, σκην. Αθανασίας Καραγιαννοπούλου) στο Θέατρο Αθηναΐς, «Νύχτες» (2004-05, σκην. Βάνας Πεφάνη) στο Bar Theater Κέλσος, «Το Λουτρό» (2006, σκην. Μίνας Αδαμάκη) στο Θέατρο Τόπος Αλλού, «Διαμάντια και Μπλουζ» (2006-07, σκην. Αθανασίας Καραγιαννοπούλου) στο Θέατρο Αθηναΐς, «Προδοσία» (2008, σκην. Μίνας Αδαμάκη) στο Θέατρο Τόπος Αλλού, «Θάρρος Ή Αλήθεια» (2008-09, σκην. Γιάννη Βούρου) στο Θέατρο Αμιράλ, «Ψέκασα την Ελίζα» (2011-12, σκην. Ζωής Ξανθοπούλου & Νίκου Μουτσινά) στο Θέατρο Χώρα, «Τα Βαφτίσια» (2012, σκην. Ζωής Ξανθοπούλου & Νίκου Μουτσινά) σε περιοδεία, «Πήρε τη ζωή της στα χέρια της» (2012-13, σκην. Γιώργου Παλούμπη) στο Κέντρο Πολιτισμού «Ελληνικός Κόσμος», «Οικογένεια Άνταμς» (2016, σκην. Θέμιδας Μαρσέλλου) στο Θέατρο Βέμπο, «Ένας σκύλος που τον έλεγαν Φρίκη» (2017-18, σκην. Δημήτρη Κουρούμπαλη) στο Θέατρο Ιλίσια-Βολανάκης, «Βερβερίτσα» (2018-19, σκην. Νίκου Μουτσινά) στο Θέατρο Βρετάνια, «Βρε καλώς τους» (2019-20, σκην. Πέτρου Φιλιππίδη) στο Θέατρο Βρετάνια και «Μ.Α.Ι.Ρ.Ο.Υ.Λ.Α.» (2024, σκην. Φρόσως Λύτρα) στο Θέατρο Μικρό Χορν.

Τα τελευταία χρόνια ασχολείται επίσης ενεργά με τα μέσα κοινωνικής δικτύωσης. Συγκεκριμένα, από το 2022 παρουσιάζει το podcast «Όσα ξέρει η Μαρία» στο κανάλι Pod (YouTube και Spotify) και από το 2024 παρουσιάζει την εκπομπή συνεντεύξεων «Μαρία Τη Νύχτα» στο κανάλι MariaTiNixta (YouTube).

 Προσωπική ζωή 
Από το 2004 μέχρι το 2009 ήταν σε σχέση με τον ηθοποιό Μάριο Αθανασίου και απέκτησαν ένα γιο, τον Αλέξανδρο (γενν. 2005). Από το 2010 μέχρι το 2019 ήταν σε σχέση με τον τραγουδιστή και ηθοποιό Πάνο Μουζουράκη.

 Φιλμογραφία 

 Κινηματογράφος 
ΈτοςΤίτλοςΡόλοςΣκηνοθεσία2000Πίσω πόρταΤζίναΓιώργος Τσεμπερόπουλος2001Ο άνδρας της διπλανής πόρταςΤόνιαΑλέξανδρος ΛούκοςΑιώνιος φοιτητήςΒέρα ΝακοπούλουΒαγγέλης Σεϊτανίδης2002Η φούσκαΡούλα ΔουράμπασηΝίκος Περάκης2003Η Λίζα και όλοι οι άλλοινεαρή επιβάτις2005Η γυναίκα είναι σκληρός άνθρωποςέγκυοςΑντώνης Καφετζόπουλος2006Πεθαίνοντας στην ΑθήναΚαμίλΝίκος ΠαναγιωτόπουλοςΠέντε λεπτά ακόµαΜαίρηΓιάννης Ξανθόπουλος2009Πεθαίνω για σέναΕλπίδαΝίκος Καραπαναγιώτης2010Ο θάνατος που ονειρεύτηκαδημοσιογράφοςΠαναγιώτης Κραββάς2012Αν...ΜαρίαΧριστόφορος Παπακαλιάτης

 Παραπομπές 

 Εξωτερικοί σύνδεσμοι 


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου